Købsret
Købsret (også kaldet køberet) er en juridisk disciplin, der handler om regler vedrørende køb og salg. Såvel køber som sælger har både rettigheder og pligter.

Sælger har ret til at få vederlag for sin levering af salgsgenstanden. Køber har ret til at få salgsgenstanden leveret.

Sælger har pligt til at levere salgsgenstanden. Mens køber har pligt at betale (ofte et pengebeløb).

Med andre ord: En (gyldig) købsaftale er en gensidigt bebyrdende aftale. Man skal huske, at en aftale er en privatretlig retskilde.

Vigtige sondringer

Købsret skelner mellem tre typer af køb 

 Handelskøb er køb og salg mellem to erhvervsdrivende; salgsgenstanden skal anvendes i købers firma.
 Forbrugerkøb mellem en erhvervsdrivende sælger og en privat forbruger.
 Civilkøb mellem to private personer. Civilkøb omfatter typisk aftale om køb (hhv. salg) af en brugt bil fra en person til en anden person. I civilkøb er ingen af de to parter erhvervsdrivende.
Endvidere findes:

 Afhentningskøb (se købeloven, KBL, § 9)
 Forsendelseskøb (KBL § 10)
 Pladskøb (KBL § 11)

To typer vare 
I dansk købsret skelnes mellem to typer af varer.

 Genusvarer er generelle varer "bestemte efter art", jf. KBL §§ 3 og 24 og 37 og 43 samt 80, stk. 2. En utilfreds køber kan kræve omlevering.

 Speciesvare er en speciel vare (ofte et unikum eller en ganske speciel vare, som køber har udset sig). Ved køb af en speciesvare kan en utilfreds køber ikke kræve omlevering, for der findes kun den ene vare, som er blevet leveret.

Risiko for salgsgenstanden 
Risikoens overgang fra sælger til køber sker typisk ved levering, jf. KBL § 17, stk. 1.

I handelskøb sker levering, når slagsgenstanden er kommet i købers besiddelse eller er blevet leveret til købers fragtfører, KBL §§ 10-11.

Mangelsbeføjelser 
Hvis sælger ikke opfylder sin del af aftalen, så har køber typisk flere mangelsbeføjelser:

Køber kan fx vælge mellem at kræve

 Naturalopfyldelse
 Afhælpning (sælger skal afhjælpe manglen ved at reparere salgsgenstanden); jf. KBL § 49
 Omlevering (sælger skal levere en ny salgsgenstand til køber), jf. KBL § 43, stk. 1
 Forholdsvis afslag i salgsgenstandens pris, jf. KBL § 43, stk. 1
 Købet hævet og kræve, at sælger skal betale købssummen tilbage til køber (som er den mest indgribende mangelsbeføjelse), jf. KBL § 43, stk. 1
 Endelig kan erstatning for misligholdelse af købsaftalen være relevant.

Køber skal dog overholde sin reklamationspligt, inden reklamationsfristen udløber.

Sælger kan kun hæve købet, hvis salgshenstanden endnu ikke er leveret til køber, jf. KBL § 28, stk. 2.

Forsinkelse 
I en købsaftale gælder som udgangspunkt samtidighed.

Men det kan ske, at salgsgenstanden bliver leveret for sent. I så fald skal det vurderes, om forsinkelsen er væsentlig. Kun hvis forsinkelsen er væsentlig har køber misligholdelsesbeføjelser. Der gælder som hovedregel, at forsinkelse i et fixkøb er væsentlig. Desuden er enhver forsinkelse i et handelskøb også væsentlig, jf. KBL § 21, stk. 3.

Købers betaling kan blive forsinket. Også her gælder, at enhver forsinkelse med betaling i et handelskøb anses for et være væsentlig, jf. KBL § 28, stk. 1. Hvorimod i et forbrugerkøb må det vurderes, om forsinkelsen er væsentlig, jf. KBL § 28, stk. 1, 2. pkt.

Købsretlige love 
De køberetlige love omfatter selvfølgelig KBL. Hertil kommer en række andre love: Almindelige betingelser for arbejder og leverancer i bygge- og anlægsvirksomhed (AB 18) og Aftaleloven samt Anerkendelses- og fuldbyrdelsesloven. Desuden er der betalingsloven og deponeringsloven og forbrugeraftaleloven samt forbrugerklageloven og forældelsesloven og gældsbrevsloven og lov om kapitalmarkeder og kreditaftaleloven og luftfartsloven og markedsføringsloven og produktansvarsloven og renteloven og retsplejeloven og tilbudsloven og udbudsloven samt lov om løsørekøb.

Hertil kommer Lov om forbrugerbeskyttelse ved erhvervelse af fast ejendom m.v. samt CISG, International Købelov og Lov om fragtaftaler ved international vejtransport (CMR-loven) og sågar Danske Lov (1683).
Endelig er der også søloven og tinglysningsloven samt varemærkeloven og værgemålsloven. Hertil kommer kontraktskonventionsloven og ejerlejlighedsloven og erstatningsansvarsloven og lejeloven samt lov om forretningshemmeligheder og forsikringsaftaleloven og konkursloven samt lov om fremtidsfuldmagter.

Litteratur 

 Nis Jul Clausen & Hans Henrik Edlund & Anders Ørgaard: Købsretten. 9. udgave. 2022. Karnov Group.

Se også 

 Aftaleret
 Formueret
 Erstatningsret

Referencer 

Jura
Retsvidenskab
Juridiske discipliner
Privatret